stanford-oval/wikipedia huggingface dataset:
יחסי החוץ של הולנד
יחסים עם אפריקה > מרוקו > היסטוריה

החל מסוף המאה ה-16, החלה הרפובליקה ההולנדית לכונן יחסים דיפלומטיים ידידותיים עם מדינות מוסלמיות כמו האימפריה העות'מאנית ומרוקו, עקב אינטרסים משותפים ואויבת משותפת - ספרד. הולנד הייתה במלחמה עם ספרד בין 1568 לבין 1648 על עצמאותה - המרד ההולנדי. המלחמה תוארה כמלחמה דתית בין הולנד הפרוטסטנטית לבין ספרד הקתולית. גם מרוקו סבלה מספרד, היא הייתה שכנה שלה וההנהגה המרוקאית סברה כי ספרד חזקה מדי.
נעשו מספר ניסיונות לכונן יחסים ידידותיים בין הולנד למרוקו תחת אחמד אל-מנסור, עד שנפטר בשנת 1603. הנציגות הרשמית הראשונה שהגיע מהולנד למרוקו הייתה פיטר מארטן קוי, הוא הגיע כשליח למרקש בשנת 1605. קוי החזיר 135 אסירים מוסלמים לאספי שבמרוקו. האסירים היו טורקים ומוסלמים והם נלקחו על ידי ההולנדים מהספרדים בקרב ימי.
החל משנת 1608, הסולטאן המרוקאי החדש מולאי זידאן פיתח מערכת יחסים ענפה עם ארצות השפלה, ושלח מספר שגרירים לשם, כגון אל-חג'ארי והיהודי שמואל פאלאג'י, לו היה אחד החלקים המרכזיים ביותר ביצירת הקשרים שבין מרוקו להולנד. כתוצאה מחילופי השגרירים הללו, שלחו ההולנדים שלוש ספינות מלחמה שזידאן ביקש מהם. פליפה השלישי, מלך ספרד, השתמש בסחר כלי המלחמה האלה כהצדקה לגירוש המוריסקוס (המוסלמים שהתנצרו) מספרד בשנת 1609.
בין שתי המדינות נחתמה אמנת הידידות והסחר החופשי בדצמבר 1610, בהצהרה נכתב כי "תהיה הבנה וקבלה ידידותית של המדינה האחרת ושל כל ענייניה באופן מכובד, תהיה הגנה הדדית ותנועה חופשית בעת ביקור מרוקאים את הולנד וביקור הולנדים את מרוקו".
בשנת 1613 ביקר אל-חג'ארי פעם נוספת ברפובליקה ההולנדית, בה הוא היה יכול להישאר באופן חופשי בעקבות החתימה על אמנת הידידות. אל-חג'ארי נשאר בהולנד לשלושה חודשים. בזמן שהותו ברפובליקה ההולנדית הוא שוחח עם בכירים מהממשל על אפשרות של ברית בין הרפובליקה ההולנדית, האימפריה העות'מאנית, מרוקו והמוריסקוס מגורשי ספרד, נגד האויב המשותף ספרד. אל-חג'ארי כתב בספרו על היחסים המיוחדים בין האסלאם לפרוטסטנטים באותה העת.
בשנת 1640 הגיעה למרוקו שגרירות הולנדית והיא ביקרה את הסולטן המרוקאי. בשנת 1644 התקיים סחר מסיבי בין הולנדי למרוקאים בשטח מרוקו. לאורך כל השנים התקיימו יחסים רציפים בין הולנד למרוקו והתקיים סחר רציף בין שתיהן.
מרוקו מיוצגת בהולנד בדרג השגרירות באמצעות שגרירות שהיא מחזיקה בהאג. מרוקו מיוצגת בהולנד גם בדרג הקונסולרי באמצעות ארבע קונסוליות רשמיות שהיא מחזיקה בערים רוטרדם, אמסטרדם (בירת המדינה), דן בוס, ואוטרכט.
הולנד מיוצגת במרוקו בדרג השגרירות באמצעות שגרירות רשמית שהיא מחזיקה ברבאט, בירת המדינה. הולנד מיוצגת במרוקו גם בדרג הקונסולרי באמצעות שתי קונסוליות שהיא מחזיקה בקזבלנקה, ונאדור.
יחסים עם אפריקה > דרום אפריקה

יחסי דרום אפריקה–הולנד הם היחסים הנוכחיים וההיסטוריים בין רפובליקת דרום אפריקה להולנד. שתי המדינות חולקות קשרים היסטוריים ומנהלות מערכת יחסים ארוכת שנים, בין השאר בגלל מושבת הכף ההולנדית, הדמיון הלשוני בין הולנדית לאפריקאנס והתמיכה הנחרצת של הולנד במאבק נגד האפרטהייד.
יחסים עם אפריקה > מאלי

יחסי הולנד–מאלי מתייחסים ליחסים הדיפלומטיים והצבאיים בין הולנד למאלי. שתי המדינות כוננו יחסים דיפלומטיים ב-11 ביולי 1964.
הולנד מחזיקה במאלי שגרירות בבמקו.
מאלי מחזיקה קונסוליית כבוד ברוטרדם.
יחסים עם אפריקה > מצרים

יחסי הולנד–מצרים הם היחסים הנוכחיים וההיסטוריים בין הולנד למצרים.
הולנד מחזיקה במצרים שגרירות בקהיר.
מצרים מחזיקה בהולנד שגרירות בהאג.
שנות ה-80 של המאה ה-16

שנות ה-80 של המאה ה-16 היו העשור התשיעי של המאה ה-16, החלו ב־1 בינואר 1580 והסתיימו ב־31 בדצמבר 1589.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

מלחמת שמונים השנים:
יולי 1584 ועד אוגוסט 1585 - המצור על אנטוורפן (1584–1585) - בעקבות המצור שנמשך מעל שנה נאלצה העיר ההולנדית להיכנע לכוחות הספרדים. רבים מסוחרי העיר נמלטים בעקבות כך לאמסטרדם. בסוף המצור שולחת מלכת אנגליה 6,000 חיילים אנגלים לעזרת ההולנדים, מה שגורם לספרדים לפתוח במלחמה מול האנגלים.
29 ביולי 1588 – קרב גרבלינס: הארמדה הספרדית נוחלת תבוסה מהצי האנגלי תחת פיקודם של לורד צ'ארלס האוורד וסר פרנסיס דרייק מול חוף גרבלינס בצרפת.
אירועים בולטים בעולם > מלחמה ופוליטיקה > אירועים פוליטיים משמעותיים

26 בספטמבר 1580 – סר פרנסיס דרייק מסיים את הקפת כדור הארץ בשיט
4 באפריל 1581 – פרנסיס דרייק קיבל תואר אבירות מהמלכה אליזבת הראשונה
26 ביולי 1581 – הקמת הולנד
4 באוקטובר 1582 – האפיפיור גרגוריוס השלושה עשר מחיל את הלוח הגרגוריאני (הקרוי על שמו). באיטליה, פולין, פורטוגל וספרד, היום שלמחרת ה-4 באוקטובר 1582 הוא ה-15 באוקטובר 10 ימים הושמטו
14 באוקטובר 1582 – בעקבות המעבר ללוח הגרגוריאני יום זה לא קיים באיטליה, בפולין, בפורטוגל ובספרד
15 באוקטובר 1582 – תחילת השימוש בלוח הגרגוריאני על ידי הכנסייה הקתולית בהנהגת האפיפיור גרגוריוס ה-13
15 בספטמבר 1584 - מושלמת בניית המנזר המלכותי של סן לורנצו [דרוש מקור]
12 בינואר 1585 – הולנד מאמצת את הלוח הגרגוריאני
7 באפריל 1585 – הסכם נמור מסיים את תקופת הסובלנות לפרוטסטנטים בצרפת
27 ביולי 1586 – סר וולטר ראלי מייבא לראשונה טבק מאמריקה לאנגליה
12 במאי 1588 – אנרי השלישי מלך צרפת נאלץ להימלט מפריז לאחר שמתחריו עודדו את אנשי העיר להתקומם כנגדו
11 בינואר 1589 – הגרלת הלוטו המתועדת הראשונה באנגליה
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
8 בפברואר 1587 – מרי מלכת הסקוטים מוצאת להורג
אסונות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
מדע וטכנולוגיה > חקר העולם

1580 - מגלה ארצות האנגלי פרנסיס דרייק מסיים מסע מסביב לעולם והופך בכך לאדם השני שהפליג מסביב לעולם. השלל שהביא איתו, תבלינים יקרים ואוצרות זהב וכסף ששדד מספרדים, היה גדול כל כך שחלקה של המלכה בו עלה על כל שאר הכנסות בית המלוכה באותה שנה.
תרבות פופולרית

1583 - בדנמרק נבנה פארק השעשועים הראשון בעולם - בקן (אנ').
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  United-Kingdom – The-clash-with-Spain, אנציקלופדיה בריטניקה
| עשורים במאה ה-16 |
| --- | --- | --- |
|  | << • 1500–1509 • 1510–1519 • 1520–1529 • 1530–1539 • 1540–1549 • 1550–1559 • 1560–1569 • 1570–1579 • 1580–1589 • 1590–1599 • >> |  |
| --- | --- |
בקרת זהויות :  KulturNav: 47262c8f-10e7-49a6-92b0-811891ad8ca7 
מרי מלכת הסקוטים מוצאת להורג
פרנסיס דרייק הופך לאדם השני שהפליג מסביב לעולם
קאם ג'יגנדה

| --- | --- |

 לידה:  16 באוגוסט 1982 (בן 42) טקומה, ארצות הברית 
 מדינה:  ארצות הברית 
 תקופת הפעילות:  מ-2003 
 מקום לימודים:  בית הספר התיכון של אובורן  מכללת סנטה מוניקה 
 מספר צאצאים:  3
 פרופיל ב-IMDb
 
קאם ג'יגנדה
קמרון "קאם" ג'וסלין ג'יגנדה (באנגלית: Cameron "Cam" Joslin Gigandet; נולד ב-16 באוגוסט 1982) הוא שחקן אמריקאי. ידוע בזכות הופעותיו בסרטים "דמדומים", "לעולם אל תיכנע", "בורלסק", "המאמין", "שבעת המופלאים" ובסדרת הטלוויזיה "The O.C.‎".
ביוגרפיה

ג'יגנדה נולד בעיר הנמל טקומה, וושינגטון, בנם של קים וג'יי ג'יגנדה, בעלים משותפים של זיכיון 'הפיצה של רוק'. אחותו קלסי היא מעצבת שיער. לאחר שסיים את לימודיו בתיכון, עבר ללמוד בסנטה מוניקה קולג' בסנטה מוניקה, קליפורניה.
קריירה

בשנת 2003, עשה ג'יגנדה את הופעת הבכורה שלו בסדרת הטלוויזיה "CSI". בשנת 2004 הצטרף לסדרה "צעירים חסרי מנוח", שם שיחקה במשך 7 פרקים בדמותו של דניאל רומלוטי ג'וניור. 
התפרסם בפעם הראשונה ב-2005 בחמישה פרקים בסדרת הדרמה "ג'ק ובובי". ג'יגנדה נבחן באותה השנה גם לסדרת הדרמה "The O.C.‎" וזכה בתפקיד הגולש קווין וולצ'ק שמפתח יחסים עם הנערה העשירה מריסה קופר (מישה ברטון).
בשנת 2008 הופיע ג'יגנדה בסרט הערפדים "דמדומים" לתפקיד ג'יימס, מנהיג הערפדים הנודדים הרודף אחר בלה סוואן (קריסטין סטיוארט). באותה שנה, הוא השתתף גם בסרט "לעולם אל תיכנע", וזכה בפרס "קרב השנה" ביחד עם שון פריס בטקס סרטי ה-MTV.
בשנת 2009 שיחק בהפקת האימה של דייוויד ס. גוייר ומייקל ביי "התאום" בתפקיד נארק הארדיגן, החבר של קייסי בלדון ובסרט האימה הבריטי "פנדורם" בתור טוראי גאלו.
בשנת 2010 הופיע בתור הברמן ג'ק מילר בדרמה המוזיקלית "בורלסק" ושיחק בקומדיית הנעורים "באה בקלות" בתור מיקה, החבר של מנהיגת הילדים הדתיים מריאן ברייאנט (אמנדה ביינס).
בשנת 2011 שיחק במותחן הערפדים "המאמין" בתור שריף העיירה עליה פשטו הערפדים, ושיחק בסרט הפשע "הסגת גבול", לצדם של ניקול קידמן וניקולס קייג'.
בשנת 2013 שיחק בתפקיד ראשי בדרמת הפשע "סיבוב חופשי" בכיכובה של אנה פקווין, שמגלמת אם חד הורית שנאלצת לסחור בסמים.
בשנת 2014 שיחק בדרמת האקשן "בדם ובאש" בדמותו של דרק, בעלה של אווה אותה מגלמת ג'ינה קראנו. בנוסף, שיחק בקומדיה "נשבר לי" כבחור שיום אחד מאבד את איבר מינו וגילה שקיבל חיים משל עצמו. באותה שנה לוהק לתפקיד הפרקליט של העיר צ'ארלסטון בסדרת הדרמה משפטית "פזיזה" של רשת CBS. הסדרה אמנם קיבלה ביקורות מעורבות אך בוטלה לאחר עונה אחת בודדה.
בשנת 2016 השתתף בסרט הפעולה-מערבון "שבעת המופלאים" אשר מהווה רימייק לסרט בעל אותו השם משנת 1960 שבעצמו היווה רימייק עבור סרט יפני משנת 1954 הנקרא "שבעת הסמוראים".
חיים אישיים

לג'יגנדה ובת זוגו דומיניק גיסנדורף ישנם שתי בנות ובן אחד; אוורלי ריי, נולדה באפריל 2009, ראקר ראדלי, נולד בינואר 2013, וארמי הארטלי שנולדה בנובמבר 2015.
ג'יגנדה הוא בעל חגורה שחורה באמנות הלחימה הישראלית קרב מגע.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Who's Your Caddy? | ריק |  |
| 2008 | לעולם אל תיכנע | ריאן מק'ארתי |  |
| 2008 | לילות L.A | קיפ אדמס |  |
| 2008 | דמדומים | ג'יימס וויטרדייל |  |
| 2009 | התאום | מארק הארדיגן |  |
| 2009 | פנדורום | גאלו |  |
| 2010 | באה בקלות | מיקה |  |
| 2010 | בורלסק | ג'ק מילר |  |
| 2010 | הניסוי | צ'ייס |  |
| 2011 | 5 Star Day | ג'ייק גיבסון |  |
| 2011 | השותפה | סטיבן |  |
| 2011 | המאמין | היקס |  |
| 2011 | הסגת גבול | ג'ונה קולינס |  |
| 2012 | Making Change | בישופ |  |
| 2013 | טורבו | חילזון | דיבוב |
| 2013 | פלאש (אנ') | קרטר |  |
| 2013 | סיבוב חופשי | ריי |  |
| 2014 | שמיים אדומים | באטצ' מאסטרס |  |
| 2014 | בדם ובאש | דרק גרנט |  |
| 2014 | ריצה למרחקים ארוכים | ווס ג'ייקובס |  |
| 2014 | נשבר לי | ריץ' ג'ונסון |  |
| 2016 | Broken Vows | מייקל |  |
| 2016 | שבעת המופלאים | מק'קאן |  |
| 2017 | Black Site Delta | ג'ייק |  |
| 2017 | The Shadow Effect | גבריאל הוורת' |  |
| 2019 | Assimilate | ג'וש הייווד |  |
| 2020 | שקרים מסוכנים | מיקי היידן |  |
| 2021 | ללא חרטה | קית' ווב |  |
| 2021 | Last Shoot Out | סיד |  |
| 2022 | 9 Bullets | טומי |  |
| 2022 | Blowback | ניק |  |
| 2022 | מי מפחד מסנטה? | מורגן סטיל |  |
| 2022 | Black Warrant | אנתוני |  |
| 2023 | Righteous Thieves | ברונו |  |
| 2023 | Two Sinners and a Mule | אלדן גאלופ |  |
| 2023 | Shrapnel | מקס ווהדן |  |
| 2023 | חתונה קטלנית (אנ') | השושבין |  |
| 2024 | Mafia Wars | גריפ |  |
| 2025 | אהבה ומכות אחרות (אנ') | רני מארלו |  |
| TBA | Final Invasion | סם שפרד |  |
| TBA | 72 Hours | אלכס ג'יימס |  |
| TBA | Masterpiece | לואיס |  |
| TBA | Outlaw Posse |  |  |
| TBA | Pandemonium |  |  |
| TBA | The Tower |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | CSI | מארק יאנג | פרק: "Feeling the Heat" |
| 2004 | צעירים חסרי מנוח | דניאל רומלוטי (אנ') | 7 פרקים |
| 2005 | ג'ק ובובי | רנדי בונגארד | 5 פרקים |
| 2005 - 2006 | The O.C. | קווין וולצ'וק | 15 פרקים |
| 2012 | Seal Team Six: The Raid on Osama Bin Laden | סטאנר | סרט טלוויזיה של נשיונל ג'יאוגרפיק |
| 2014 | Reckless | רוי ריידר | תפקיד ראשי; 13 פרקים |
| 2014 | Nanny Cam | מארק קסלר | סרט טלוויזיה של Lifetime |
| 2016 - 2018 | Ice | ג'ייק גרין | תפקיד ראשי (2 עונות); 20 פרקים |
רופרט אוורט

| --- | --- |

רופרט אוורט, 2017
 לידה:  29 במאי 1959 (בן 65) ברנהאם דיפדייל (אנ') 
 שם לידה:  Rupert James Hector Everett 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1982
 מקום לימודים:  בית הספר המרכזי לנאום ודרמה בלונדון  אמפלפורת' קולג'  Farleigh School 
 פרופיל ב-IMDb
 
רופרט ג'יימס הקטור אוורט (באנגלית: Rupert James Hector Everett; נולד ב-29 במאי 1959) הוא שחקן אנגלי. התגלה לראשונה ב-1981 כשלוהק למחזה "ארץ אחרת" מאת ג'וליאן מיטשל בתפקיד הסטודנט ההומוסקסואל בפנימיה באנגליה. בהמשך הופיע בסרטי קולנוע רבים בהם "החתונה של החבר שלי", "הדבר הטוב הבא", "בעל אידיאלי" ובסרטי ההמשך לסרט "שרק".
קורות חייו

רופרט אוורט נולד בנורפוק, אמו היא שרה לבית מקלין ואביו מייג'ור אנתוני מייקל אוורט, היה איש עסקים ושירת בצבא הבריטי. מצד אמו הוא צאצא למשפחת הברונט ויוויאן מטרלווארן ומשפחת הברון הגרמני פון שמידרן. הוא אחיין של דונלד מקלין שהיה מרגל וסוכן כפול עבור הסובייטים, ושל הפוליטיקאי סר דונלד מקלין.
מגיל שבע התחנך בבית הספר פארלי שבהמפשייר, מאוחר יותר למד ב"אמפלפורת' קולג'" בית ספר של נזירים בנדיקטים ביורקשייר. בגיל 15 נשר מבית הספר ונסע ללונדון כשבכוונתו להיות שחקן. בריאיון ל-US magazine סיפר שעבד למחייתו כזונה ממין זכר עבור כסף וסמים. הוא סולק מבית הספר "Central School of Speech and Drama" בגלל מרדנות, נסע לסקוטלנד ומצא עבודה ב"תיאטרון סיטיזן" בגלאזגו.
קריירה

הפריצה בקריירה שלו הייתה ב-1981 כששיחק במחזה "ארץ אחרת" בתפקיד תלמיד הומוסקסואל, לצידו של קנת בראנה. אחר כך גילם את אותה דמות בסרט הקולנוע באותו שם בהשתתפות קולין פירת'. ב-1985 שיחק בסרט "לרקוד עם זר" ועתידו הקולנועי נראה מבטיח. ב-1987 השתתף בסרט "לבבות האש" שהיה כישלון קופתי. באותה תקופה הקליט אוורט אלבום פופ בשם "Generation Of Loneliness" הקהל לא קיבל את השינוי בברכה. עד מהרה עזב את עולם הפופ, וחזר אליו רק בעקיפין כשהקליט קולות רקע לביצוע של מדונה לשיר "American Pie" ולשירו של רובי ויליאמס "They Can't Take That Away from Me".
ב-1989 עבר אוורט להתגורר בפריז שם כתב רומן בשם "Hello, Darling, Are You Working?". ב-1990 חזר לקולנוע בסרט "תשוקה זרה", ובהמשך הופיע במספר סרטים נוספים במידה שונה של הצלחה. בשנות התשעים שימשה דמותו של אוורט השראה לקומיקס האיטלקי דילן דוג, של טיציאנו סקלאבי. ב-1995 פרסם רומן נוסף בשם "The Hairdressers of St. Tropez".
הקריירה שלו קבלה חיזוק כשגילם את החבר ההומו בסרט "החתונה של החבר שלי" בכיכובה של ג'וליה רוברטס. ב-1999 שוב שיחק כהומוסקסואל בדמות ראשית בסרטה של מדונה "הדבר הטוב הבא". מאז הופיע בסרטים בדרך כלל בתפקיד ראשי.
בשנות האלפיים חזר אוורט לכתיבה. הוא כותב ועורך במגזין "ואניטי פייר". עוד כתב תסריט ומחזה על שנותיו האחרונות של אוסקר ויילד. בשנת 2006 פרסם אוטוביוגרפיה בשם "Red Carpets and Other Banana Skins", בו סיפר בין השאר על מערכת היחסים שהייתה לו עם שדרנית הטלוויזיה הבריטית פאולה ייטס.
ב-2007 הוביל אוורט את המצעד של המרדי גרא ההומו-לסבי בסידני. הוא השתתף בתפקיד כפול בסרט "טירוף של קולג'", והופיע בתוכניות טלוויזיה אחדות. ב-2009 הנחה תוכנית דוקומנטרית על המשורר לורד ביירון ששודרה בצ'אנל 4, בתוכנית הוא משחזר את צעדי המשורר בארצות הים התיכון ובאירופה. עוד ב-2009 שיחק בקומדיה "Wild Target" בכיכובו של ביל ניי.
הופעת הבכורה שלו בברודוויי הייתה בתיאטרון שוברט, במחזה "Blithe Spirit" מאת נואל קאוורד לצידה של אנג'לה לאנסברי.
לאנה קונדור

| --- | --- |

 לידה:  11 במאי 1997 (בת 27) קאנטחו, וייטנאם 
 שם לידה:  Trần Đồng Lan 
 מדינה:  ארצות הברית ארצות הברית
 תקופת הפעילות:  מ-2016 
 מקום לימודים:  האקדמיה לקולנוע של ניו יורק  Notre Dame Academy  בית הספר המקצועי לאמנויות הבמה  California State Summer School for the Arts  The Rock School for Dance Education 
 בן או בת זוג:  אנתוני דה לה טור (אוגוסט 2015–?) 
 פרסים והוקרה:  פרס הקולנוע של MTV לנשיקה הטובה ביותר (15 ביוני 2019) 
 פרופיל ב-IMDb
 
לאנה תרסה קונדור (באנגלית: Lana Therese Condor; נולדה ב-11 במאי 1997) היא שחקנית אמריקאית. מוכרת בשל הופעת הבכורה שלה בתור ג'ובילי בסרט גיבורי העל "אקס-מן: אפוקליפסה" ובתור לארה ג'ין סונג קובי בסרט "לכל הנערים שאהבתי", בתור קיומי בסרט המדע הבדיוני "אליטה: מלאך קרב" (2019) ובתור סאיה קורוקי בסדרת הטלוויזיה "כיתה קטלנית".
ביוגרפיה

קונדור נולדה בקאנטחו, וייטנאם וגדלה בשיקגו, אילינוי. היא אומצה על ידי ההורים האמריקאים, מרי קרול ובוב קונדור, ב-6 באוקטובר 1997, לצד אחיה הלא ביולוגי, ארתור. שמה של קונדור בלידה היה טראן דונג לאן, אבל היא הוטבלה כלאנה תרסה קונדור לאחר אימוצה. אביה, בוב קונדור הוא עיתונאי שהיה מועמד לפרס פוליצר וסגן הנשיא לשעבר של Yahoo! ספורט. קונדור ומשפחתה התגוררו באי וידבי (אנ'), וושינגטון וניו יורק, לפני שהתיישבו בסנטה מוניקה, קליפורניה כשהייתה בת 15.
קונדור למדה בלט בילדותה. קונדור לקחה שיעורי משחק באקדמיה לקולנוע של ניו יורק (אנ'). בשנת 2015, היא סיימה את לימודי התיכון שלה בלוס אנג'לס. בשנת 2016 התקבלה קונדור לאוניברסיטת לויולה מרימאונט (אנ').
קריירה

הופעת הבכורה שלה בקולנוע הייתה בתפקיד ג'ובילי בסרט גיבורי העל של בריאן סינגר, "X-מן: אפוקליפסה", שיצא לאקרנים במאי 2016. היא הופיעה לאחר מכן בסרט הדרמה הגיבורים של בוסטון, המתאר את האירועים שלאחר הפיגוע במרתון בוסטון. הסרט הוקרן לראשונה במכון הסרטים האמריקאי ויצא ב-21 בדצמבר 2016. בשנה שלאחר מכן היא כיכבה בסרט הטלוויזיה הרומנטי High School Lover (אנ'), לצד ג'יימס פרנקו וג'וליה ג'ונס, ששודר לראשונה ב-Lifetime (אנ') ב-4 בפברואר 2017.
קונדור גילמה את התפקיד הראשי של לארה ג'ין קאבי בסרט הדרמה הרומנטי לכל הנערים שאהבתי, המבוסס על הספר של ג'ני האן (אנ') לכל הנערים שאהבתי. הסרט יצא לאור על ידי נטפליקס ב-17 באוגוסט 2018. בשנת 2019, קונדור גילמה את המתנקשת סאיה קורוקי בסדרת הדרמה פעולה כיתה קטלנית. היא גילמה את קיומי קיי בסרט המדע הבדיוני של רוברט רודריגז, אליטה: מלאך קרב, שהופק על ידי ג'יימס קמרון. לאחר מכן כיכבה בקומדיה הרומנטית Summer Night (אנ'), לצד ליאו טיפטון וג'סטין צ'טווין, בבימויו של ג'וזף קרוס.
בשנת 2020 הופיעה קונדור בתפקיד הראשי בסרט "לכל הנערים: נ.ב. אני עדיין אוהבת אותך". בשנת 2021 הופיעה בתפקיד הראשי גם בסרט השלישי בטרילוגיה, "לכל הנערים: לעולם ועד".
תוך חודשיים מפרסום הסרטון הראשון שלה ביוטיוב בפברואר 2020, לערוץ של קונדור היו למעלה מ-475,000 מנויים ויותר מ-9.8 מיליון צפיות.
בשנת 2022, קונדור הפיקה בפועל והופיעה בתור הדמות הראשית, אריקה וו, במיני סדרה הקומית בו, ביץ'! בנטפליקס. היא גם לוהקה לקומדיה Girls Night בבימויה של מריאנה פלקה, ותופיע בסרט הלליב אקשן הקומי של לוני טונס Coyote vs. Acme.
חיים אישיים

מאז 2015 קונדור נמצאת במערכת יחסים עם השחקן והזמר אנתוני דה לה טורה. השניים הודיעו על אירוסיהם ב-22 בינואר 2022; הם מתגוררים יחד בסיאטל, וושינגטון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | אקס-מן: אפוקליפסה | ג'ובילי |  |
| 2016 | הגיבורים של בוסטון | לי |  |
| 2018 | לכל הנערים שאהבתי | לארה ג'ין קאבי |  |
| 2019 | אליטה: מלאך קרב | קיומי קיי |  |
| 2019 | ליל קיץ | לקסי |  |
| 2020 | לכל הנערים: נ.ב. אני עדיין אוהבת אותך | לארה ג'ין קאבי |  |
| 2021 | לכל הנערים: לעולם ועד | לארה ג'ין קאבי |  |
| 2022 | השיגור | סופי צוקינו |  |
| 2023 | רובי נגד הזרם | רובי גילמן | דיבוב |
| 2025 | Valiant One | שלבי |  |
| TBA | Coyote vs. Acme |  |  |
| TBA | Ballerina Overdrive |  |  |
| TBA | The One |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | High School Lover | אליסון | סרט טלוויזיה של Lifetime |
| 2019 | כיתה קטלנית | סאיה קורוקי | תפקיד ראשי; 10 פרקים |
| 2019 | רילאקומה וקאורו | קאורו | דיבוב; 13 פרקים |
| 2019 | בוג'ק הורסמן | קייסי העוזרת | דיבוב; 2 פרקים |
| 2022 | בו ביץ' (אנ') | אריקה וו | תפקיד ראשי; 8 פרקים |
| 2022 | רילאקומה: הרפתקה בפארק השעשועים | קאורו | דיבוב; סדרת אנימה של נטפליקס |
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2019 | פרסי הסרטים והטלוויזיה של MTV | הנשיקה הטובה ביותר (עם נואה סנטינאו) | לכל הנערים שאהבתי | זכייה |
| 2019 | פרסי בחירת הנוער | שחקנית הקולנוע הנבחרת: דרמה | לכל הנערים שאהבתי | מועמדות |
| 2019 | פרסי בחירת הנוער | הצמד הנבחר (עם נואה סנטינאו) | לכל הנערים שאהבתי | מועמדות |
יחסי החוץ של ברוניי

ברוניי הצטרפה ל-ASEAN ב-7 בינואר 1984, שבוע לאחר הכרזת עצמאותה, ונתנה לחברות ASEAN את העדיפות הגבוהה ביותר ביחסי החוץ שלה. ברוניי הצטרפה לאו"ם בספטמבר 1984. היא אף חברה בארגון לשיתוף פעולה אסלאמי (OIC), הפורום לשיתוף פעולה כלכלי אסיה - האוקיינוס השקט (APEC) ובחבר העמים הבריטי.
ברוניי אירחה את המפגש הכלכלי של מנהיגי APEC בנובמבר 2000, ובשנת 2005 היא השתתפה בפתיחת פסגת אסיה המזרחית.
ברוניי מחזיקה במספר שגרירויות ברחבי העולם, ויש לה קשרים דיפלומטיים קרובים עם סינגפור, וכן עם מספר מדינות איים שונות. מלבד היחסים הקרובים עם מדינות ASEAN, אשר הפיליפינים, אינדונזיה ומלזיה בראשן, ברוניי אף מקיימת קשרים נרחבים עם העולם האסלאמי והערבי שמחוצה לה.
ארגונים בינלאומיים

ברוניי הפכה לחברה של חבר העמים הבריטי בשנת 1984 4 וכן ב-ASEAN, באו"ם ובארגון לשיתוף פעולה אסלאמי בשנת 1984, את הארגון האיסלמי לשיתוף פעולה, ונחשבת לחברה מייסדת של ארגון הסחר העולמי (WTO) משנת 1995. בשנת 2009 חתמו ברוניי והפיליפינים על
מזכר הבנות (MOU), אשר מסייע לחזק את שיתוף הפעולה הדו - צדדי בין שתי המדינות בתחומי החקלאות והמסחר.
ארגונים בינלאומיים > ברוניי וחבר העמים

ברוניי היא חברה עצמאית לחלוטין של חבר העמים מאז 1 בינואר 1984, כשזכתה בעצמאותה, לאחר שהייתה תחת חסות בריטית סודית מאז 1888.
ברוניי, יחד עם לסוטו, מלזיה, סווזילנד וטונגה, היא מונרכיה עם מלך משלה, סולטן ברוניי.
ברונייאנים יכולים להגיש ערר לוועדה השיפוטית של המועצה הפרטית בלונדון, בתיקים אזרחיים בלבד.
הוועדה השופטת של המועצה הפרטית חוזרת לסולטן במקרים שמקורם בבתי המשפט של ברוניי.
יחסים בילטרליים > אוסטרליה

אוסטרליה וברוניי נהנות ממערכת יחסים דו-צדדית חמה ומגוונת.
חיילים אוסטרלים שחררו את ברוניי מהכיבוש היפני ביוני 1945. אתר הנצחה של אירוע זה ניתן למצוא בחוף מוארה, והוא המקום לטקס יום "ANZAC" השנתי שאורגן על ידי הנציבות העליונה. שתי המדינות משתתפות גם במשא ומתן לשותפות מעבר לים (TPP) אשר החל בשנת 2010, כאשר המשתתפים נועדו להגיע להסכם אשר ישמש כחומה לאינטגרציה הכלכלית של המדינות הפסיפיות של אסיה,
לברוניי יש נציבות עליונה בקנברה, ולאוסטליה נציבות עליונה בבנדר סרי בגוואן. שתי המדינות הם חברים מלאים של חבר העמים. היחסים בין שתי המדינות הוקמו בשנת 1984, כאשר אוסטרליה הפכה לאחת המדינות הראשונות שכוננה יחסים דיפלומטיים עם ברוניי.
יחסים בילטרליים > אינדונזיה

הרפובליקה של אינדונזיה כוננה יחסים דיפלומטיים עם אומת ברוניי ב-1 בינואר 1984. ברוניי הוכרה על ידי ג'קרטה בעצמאותה ב-1984.
יחסים בילטרליים > ארמניה

שתי המדינות כוננו יחסים דיפלומטיים ב-15 באפריל 2012.
יחסים בילטרליים > ארצות הברית

ארצות הברית קיבלה בברכה את עצמאותה המלאה של אומת ברוניי מבריטניה ב-1 בינואר 1984, ופתחה שגרירות בבנדר סרי בגוואן באותו היום. ברוניי פתחה את בשגרירות בוושינגטון במרץ 1984. הכוחות המזוינים של ברוניי עוסקים בתרגילים משותפים, בהכשרות ובשיתופי פעולה צבאיים אחרים עם מזכר ההבנות של ארצות הברית בנושא שיתוף הפעולה הביטחוני אשר נחתם ב-29 בנובמבר 1994. סולטן ברוניי ביקר בוושינגטון, בחודש דצמבר 2002.
יחסים בילטרליים > בנגלדש

ברוניי מנהלת יחסים דיפלומטיים טובים וקרובים עם בנגלדש. שתיהן חברות ב-OIC, בחבר העמים הבריטי ובמדינות הבלתי-מזדהות ואלו אף דנות יחד בבעיות בינלאומיות ואזוריות.
ברוניי הכירה בבנגלדש במהירות יחד עם מדינות אחרות בדרום מזרח אסיה, ובנגלדש הקימה נציבות עליונה ב-1985, אם כי היא נסגרה בין השנים 1988 ל-1997 בשל אילוצים כלכליים. לברוניי יש שגרירות הממוקמת בדאקה.
ברוניי תומכת באופן פעיל במועמדותה של בנגלדש לארגונים אזוריים ובינלאומיים שונים.
יחסים בילטרליים > בורמה (מיאנמר)

ברוניי מחזיקה שגרירות ביאנגון, ובורמה מחזיקה שגרירות בגדונג. היחסים הוקמו ב-21 בספטמבר 1993.
יחסים בילטרליים > גרמניה

ברוניי מחזיקה בשגרירות בברלין. השגרירות הגרמנית ממוקמת בבנדר סרי בגוואן. היחסים בין שתי המדינות הוקמו ב-1 במאי 1984.
יחסים בילטרליים > הודו

לברוניי ישנה נציבות עליונה בניו דלהי, והודו יש נציבות עליונה בבנדר סרי בגאוואן. שתי המדינות הן חברות שלמות של חבר העמים. היחסים בין השתיים הוקמו ב-10 במאי 1984.
יחסים בילטרליים > הממלכה המאוחדת

בשנת 1888 הפכה ברוניי לפרוטקטורט בריטי, וזכתה בעצמאותה מבריטניה בפחות מ-100 שנים מאוחר יותר ב-1984.
לבריטניה ולברוניי יש יחסים דו-צדדיים קרובים וחזקים, בעיקר בתחום שיתוף הפעולה, המסחר והחינוך.
בריטניה ממשיכה למלא תפקיד חשוב בפיתוח ענף הנפט והגז של ברוניי, וסוכנות ההשקעות הברונייאנית היא משקיע משמעותי בבריטניה,
עם הפעילות הגדולה ביותר שלהם בחו"ל, בעיר לונדון.
בריטניה נותרה יעד הבחירה של סטודנטים בברוניי, עם כ-1,220 מהם אשר נרשמו למוסד להשכלה גבוהה בבריטניה 07–2006. גם משפחת המלוכה בברוניי מנהלת יחסים קרובים וידידותיים עם בריטניה..
לממלכה המאוחדת יש נציבות עליונה בבנדר סרי בגוואן, ולברוניי נציבות עליונה בלונדון. שתי המדינות הן חברות מלאות של חבר העמים הבריטי.
יחסים בילטרליים > הפיליפינים

היחסים בין ברוניי לבין ילידי הפיליפינים שקוימו עוד בתקופה קלאסית החלו מאז המאה ה-10 עד ה-13 והמשיכו גם תחת המשטרים הקולוניאליים.
היחסים נמשכו דרך סולטנות סולו.
היחסים נמשכו לאחר מלחמת העולם השנייה, וחודשו בינואר 1984.
בחודש אפריל 2009 חתמו ברוניי והפיליפינים על מזכר הבנות (MOU) אשר תומך בחיזוק שיתוף הפעולה הדו-צדדי בין שתי המדינות בתחומי החקלאות והמסחר וההשקעות.
מזכר ההבנות חידד את שיתוף הפעולה הדו - צדדי בין שתי המדינות בדרום מזרח אסיה, בייחוד בתחומי החקלאות והמסחר וההשקעות.
שתי המדינות הסכימו לשתף פעולה במדע הצמח, בטכנולוגיות של גידולי ירקות, שימור ירקות, שימור פירות, ביוטכנולוגיה, טכנולוגיות קציר ויבול, בעלי חיים, חקלאות אורגנית, השקיה, משאבי מים ותעשייה חלאלית.
ברוניי נתפסת על ידי הפיליפינים בתור חברת ASEAN קרובה ובת ברית אסלאמית, בעוד ברוניי רואה בפיליפינים בת ברית ב-ASEAN ונוצרית עם מיעוט מוסלמי.
יחסים בילטרליים > וייטנאם

היחסים בין שתי המדינות הוקמו ב-29 בפברואר 1992. ברוניי מחזיקה בשגרירות בהאנוי, ווייטנאם מחזיקה בשגרירות בבנדר סרי בגוואן.
היחסים בין שתי המדינות היו תמיד ידידותיים, במיוחד בתחום הפוליטי.